- Hindi News
- National
- पूरे शहर को दो साल से आपने हाईजेक कर रखा है, अब मस्ती से काम करना छोड़ दो
पूरे शहर को दो साल से आपने हाईजेक कर रखा है, अब मस्ती से काम करना छोड़ दो
फरीदाबाद | आपनेदो साल से पूरे शहर को हाईजेक कर रखा है। अब मस्ती से काम करना छोड़ दो और काम करने का तरीका सुधार लें। आपकी वजह से दिल्ली से आगरा जाने वाले हजारों वाहन चालकों को रोज परेशानी से जूझना पड़ रहा है। अब हमें दिल्ली में बैठे आपके चेयरमैन से बात करनी होगी। नेशनल हाईवे सिक्स लेन करने में लगातार हो रही देरी पर मंगलवार को जिला विकास समन्वय एवं निगरानी समिति की बैठक में डीसी समीरपाल सरो ने एनएचएआई के अधिकारियों पर जमकर गुस्सा निकाला।
डीसी ने एनएचएआई के अधिकारियों से कहा कि आप यहां लेबर दोगुनी क्यों नहीं लगाते। जब काम समय पर पूरा करना है तो दिन-रात कराइए। शाम आठ बजते ही यहां से लेबर मैकेनिक गायब हो जाते हैं। देशभर के और शहरों में भी कई परियोजनाओं पर दिन-रात काम चल रहा है। मौके पर एनएचएआई के अफसरों ने कई तकनीकी समस्याओं को बताने की कोशिश की लेकिन डीसी ने उनकी एक भी नहीं सुनी। डीसी ने एनएचएआई के अफसरों को चेतावनी दी कि तुम्हारे प्रशासन से 100 तरह के काम पड़ते हैं। यदि रवैया नहीं सुधारा तो एक भी काम नहीं होने दूंगा। अब अजरौंदा फ्लाईओवर की कम से कम एक लेन 15 मार्च तक हर हाल में चालू हो जानी चाहिए। जून तक सभी फ्लाईओवर कंपलीट हो जाने चाहिए। इस दौरान केंद्रीय राज्यमंत्री गुर्जर ने भी एनएचएआई के अफसरों पर नाराजगी जताते हुए कहा कि मैंने कई बार इन्हें काम समय पर कंपलीट करने की चेतावनी दी है। एनएचएआई की कंस्ट्रक्शन कंपनी पर पकड़ ढीली होने के कारण परियोजना की डेड लाइन लगातार बढ़ रही है।
कब तक बन जाएंगे फ्लाईओवर
{अजरौंदाफ्लाईओवरत 15 मार्च तक
{एनएचपीसी 25 मार्च तक
{बल्लभगढ़ 30 जून तक
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hne_Deva awa_Deva